b'\n_START_ARTICLE_\nPala\xc4\x8da Modello u Rijeci\n_START_PARAGRAPH_\nPala\xc4\x8da Modello u Rijeci, rasko\xc5\xa1nog pro\xc4\x8delja, sagra\xc4\x91ena je 1885. godine.\n_START_SECTION_\nPovijest\n_START_PARAGRAPH_\nNalazi se nedaleko od zgrade HNK, na mjestu sru\xc5\xa1enog Adami\xc4\x87eva kazali\xc5\xa1ta, po projektu be\xc4\x8dkog atelijera Fellner i Helmer, kao pala\xc4\x8da Rije\xc4\x8dke banke i \xc5\xa1tedionice. Gra\xc4\x91evina je oblikovana u kombinaciji bogatih ukrasnih elemenata preuzetih iz visoke renesanse i kasnog baroka. Dekorativnu plastiku izveo je kipar Ignazio Donegani. Atraktivna je sve\xc4\x8dana dvorana u kojoj je auditorij Talijanskog kluba kulture (Circolo italiano di cultura), ukra\xc5\xa1ena rasko\xc5\xa1nim \xc5\xa1tukaturom. Fellner i Helmer prenijeli su u Rijeku arhitekturu be\xc4\x8dkog Ringa, pa je ta pala\xc4\x8da ravna arhitekturi metropole. U prizemlju zgrade danas djeluje Sredi\xc5\xa1nji odjel Gradske knji\xc5\xbenice Rijeka.'